Diari Oficial de la Generalitat Valenciana


Sumari del DOGV 4505, del 22-05-2003 (2003/5907)

ACORD de 13 de maig de 2003, del Consell de la Generalitat, pel qual declara la urgent ocupació dels béns i drets subjectes a un expedient d'expropiació forçosa de l'Ajuntament de Bonrepòs i Mirambell.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/5907


Data del document
:   13-05-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Bonrepòs i Mirambell
    * expropiació
    * administració local

ACORD de 13 de maig de 2003, del Consell de la Generalitat, pel qual declara la urgent ocupació dels béns i drets subjectes a un expedient d'expropiació forçosa de l'Ajuntament de Bonrepòs i Mirambell. [2003/5907]
  
El Consell de la Generalitat, en la reunió del dia 13 de maig de 2003, adoptà l'acord següent:
  
L'Ajuntament de Bonrepòs i Mirambell, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de la unitat d'execució número 3 del Pla General de Bonrepòs i Mirambell.
  
Esta declaració d'urgent ocupació es justifica per les següents raons:
  
L'obra d'urbanització de la unitat d'execució número 3 del Pla General de Bonrepòs i Mirambell ha de dur-se a terme amb celeritat, ja que, d'un temps a esta part, el trànsit del carrer del Mig, que unix els nuclis de Bonrepòs i Mirambell, ha sofrit un increment notable atés que els vehicles que des de l'antiga carretera de Barcelona van cap a Moncada, Carpesa, etc, i fins i tot a la via de circumval·lació, han de creuar per este carrer mentre no s'òbriga al trànsit l'avinguda de la Constitució, per a la qual cosa cal l'ocupació de la parcel·la de la SAT EXFRU, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no van haver presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Bonrepòs i Mirambell per a l'execució del Projecte d'urbanització de la unitat d'execució número 3 del Pla General de Bonrepòs i Mirambell.
  
Relació de béns afectats
  
Superfície afectada: 133 m².
  
Descripció: terrenys de naturalesa agrícola destinats al cultiu de caquis.
  
Polígon núm. 4.
  
Parcel·la núm. 16.
  
Propietari: SAT. 7667 EXFRU.
  
Domicili: c/ Mare de Déu del Pilar, núm. 20, Bonrepòs i Mirambell.
  
Dades registra'ls: Registre de la Propietat de Moncada, tom 1491, llibre 18, foli 118, finca 180 N, inscripció 3a.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als solos efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra este els següents recursos:
  
a) Recurs potestatiu de reposició davant del Consell de la Generalitat, en el termini d'un mes comptat a partir del dia següent a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 13 de maig de 2003
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO